Не так даўно ў Мінск завітаў праграмны кансультант кінафестывалю ў Котбусе Марсэль МАЙГА. Падчас свайго візіту, арганізаванага цэнтрам “Арт Карпарэйшэн”, нямецкі госць пабываў на кінастудыі “Беларусьфільм”, пакрытыкаваў удзельнікаў фэсту “Cinema Perpetuum Mobile” і пазнаёміўся з айчыннымі кінематаграфістамі. Але галоўная яго місія — падрыхтоўка паўнавартаснай праграмы беларускага кіно, упершыню запланаванай на сёлетнім фестывалі ў Котбусе, што пройдзе ў лістападзе.